Държавен вестник, бр. 80, 2018 г., стр. 74

СТР.  74	
Д Ъ Р Ж А В Е Н  В Е С Т Н И К 	
БРОЙ  80
ПОСТАНОВЛЕНИЕ № 207 
ОТ 25 СЕПТЕМВРИ 2018 Г.
за изменение и допълнение на Постановление 
№ 136 на Министерския съвет от 2015 г. за 
създаване на Национален съвет по анти-
корупционни политики (обн., ДВ, бр. 41 от 
2015 г.; изм. и доп., бр. 50 от 2015 г. и бр. 19 
и 55 от 2017 г.)
МИНИСТЕРСКИЯТ СЪВЕТ
П О С Т А Н О В И :
§ 1. В чл. 4, ал. 5 се правят следните из-
менения и допълнения:
1. Създават се нови т. 6, 7 и 8:
„6. заместник-председателят на Комисията 
за противодействие на корупцията и за отне-
мане на незаконно придобитото имущество;
7. заместник-председател на Върховния 
касационен съд;
8. заместник-председател на Върховния 
административен съд;“.
2. Досегашните т. 6 – 10 стават съответно 
т. 9 – 13.
3. Досегашната т. 11 се отменя.
§ 2. В чл. 5 се правят следните изменения:
1. В ал. 2 думите „два месеца“ се заменят 
с „четири месеца“. 
2. Алинея 3 се изменя така:
„(3) Извънредно заседание на Съвета може 
да бъде свикано от председателя по негова 
инициатива или по предложение на трима 
негови членове. Председателят може да свика 
заседание и по инициатива на две трети от 
членовете на Гражданския съвет.“
§ 3. Член 8 се изменя така:
„Чл. 8. (1) Към Съвета се създава Граж-
дански съвет.
(2) Гражданският съвет осъществява граж-
данско наблюдение и контрол върху изпълне-
нието на антикорупционните политики, дава 
становища и прави предложения за повиша-
ване на тяхната ефективност пред Съвета.
(3) Гражданският съвет включва до 11 чле-
нове, от които: по един представител от седем 
неправителствени организации, които работят 
активно и имат доказан опит в областта на 
превенцията и противодействието на корупци-
ята; по един представител от две сдружения, 
подпомагащи малки и средни предприятия, 
и по един представител от две организации 
на работодателите, признати на национално 
равнище. Участието в Гражданския съвет е 
на ротационен принцип, на една година. 
(4) При ротация се заместват четирима 
представители на неправителствените орга-
низации, един представител на сдруженията, 
подпомагащи малки и средни предприятия, 
и един представител на организациите на 
работодателите, признати на национално рав-
нище, освен когато има подадени по-малко 
заявления за участие. 
(5) Два месеца преди изтичането на срока 
по ал. 3 на интернет страницата на Съвета 
се отправя покана за участие на нови чле-
нове в Гражданския съвет, като в поканата 
се посочва и срок за подаване на документи 
за участие, който не може да бъде по-кратък 
от 14 дни. Ротацията се провежда, в случай 
че заявленията за участие са подадени от 
кандидати, които отговарят на критериите 
по ал. 3 и към момента на подаването им не 
са членове на Гражданския съвет. 
(6) За участие в ротацията се подава съот-
ветен формуляр, утвърден от председателя на 
Съвета. Документите за участие се подават до 
Главния инспекторат към Министерския съвет. 
(7) Комисия в състав трима членове, оп-
ределени от председателя на Съвета измежду 
членовете на политическия му кабинет и 
служителите в Главния инспекторат, в дву-
седмичен срок от изтичането на срока за по-
даване на документите извършва проверка за 
съответствие с условията по ал. 3. Протоколът 
от заседанието на комисията се обявява на 
интернет страницата на Националния съвет 
по антикорупционни политики. Протоколът 
задължително съдържа и резултатите от про-
верката, дата, място и час на провеждане на 
жребия, в случай че такъв следва да се про-
веде. На допуснатите до участие се изпращат 
и индивидуални съобщения.
(8) В случай че подадените заявления са 
повече от предвидените в ал. 4 и отговарят 
на условията по ал. 3, се провежда жребий 
по съответните квоти по ал. 4 от комисията 
по ал. 7. На провеждането на жребия могат 
да присъстват членове на Гражданския съвет, 
както и допуснатите до участие. Чрез жребия 
се определя и кой от съответната квота ще 
бъде заменен в състава на Гражданския съвет.
(9) Поименният състав на Гражданския 
съвет се определя със заповед на председателя 
на Националния съвет по антикорупционни 
политики.
(10) Гражданският съвет приема правила 
за своята работа. 
(11) Работата на Гражданския съвет се 
подпомага организационно и технически от 
секретаря на Съвета. 
(12) Членовете на Гражданския съвет могат 
да присъстват на заседанията на Съвета и 
да получават материалите, предназначени за 
заседанието, не по-късно от срока, предвиден 
за членовете на Съвета.“
Преходни и заключителни разпоредби
§ 4. В срок до два месеца от влизането 
в сила на това постановление неправител-
ствените организации – настоящи членове 
на Гражданския съвет, подават заявления 
за потвърждаване на участието си в него. 
За допълване на членовете до нормативно 
определения брой се провежда процедура по 
реда на чл. 8, ал. 5 – 8.